Tizlit tesɛa azal meqran di tmeti taqbaylit, imi deg-s i d-ttalsen akk ayen iten-yuγen ama d lqarḥ ama d lferḥ, deg-s ad naf allalen issemrasen imedyazen i wakken ad as-rnun sser d cbaḥa i yimeslayen n tmedyazt-nsen. Allalen-agi nettaf-iten s tugget di tmedyazt tatrart ladɣa tin n 70 dγa nefren-d anaẓur Yidir akken ad nɛreḍ ad nwali isental iγef yecna ? D acu-tent tugniwin n usugen i tesɛa yal tizlit seg tid id-nefren deg wamud?